Ego Robertus de Tanlayo, universis presentes litteras inspecturis, notum facio quod ego, ob remedium anime mee et omnium antecessorum meorum, Deo et Sancte-Marie ecclesie Molismensis, et fratribus ibi Domino servientibus, Gertranum le Vallet, dictum de Artunnaco, cum uxore et heredibus ejusdem Gertranni, et etiam eorumdem hereditatem ubicumque habeant, dedi et concessi, laudante uxore mea, in perpetuam eleemosinam, nihil juris in iisdem heredibus meis retinens. In cujus rei testimonium, dictis fratribus presentem paginam tradidi, sigilli mei munimine roboratam. Actum, anno Domini M CC XXXIX.